CELEX: 
Language: sk
Date: 2017-12-18 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení smernica Európskeho parlamentu a Rady 2014/25/EÚ, pokiaľ ide o uplatňovanie finančných limitov v oblasti postupov zadávania zákaziek

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Článkom 17 smernice Európskeho parlamentu a Rady 2014/25/EÚ z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES sa Komisia v súlade s článkom 290 ZFEÚ splnomocňuje prijímať delegované akty na účely revízie finančných limitov. V uvedenom článku sa tiež stanovuje, že v prípade časových obmedzení sa použije postup pre naliehavé prípady v súlade s článkom 104 uvedenej smernice.
            
            
               Podľa článku 17 ods. 1 smernice 2014/25/EÚ sa pri výpočte výšky finančných limitov vychádza z priemernej dennej hodnoty eura vyjadrenej v zvláštnych právach čerpania („ZPČ“) za obdobie 24 mesiacov, ktoré sa končí 31. augusta predchádzajúceho revízii, s účinnosťou od 1. januára. Vzhľadom na dostupnosť údajov teda nemôže výpočet finančných limitov začať skôr ako 1. septembra. Okrem toho, podľa článku 17 ods. 3 uvedenej smernice Komisia na začiatku novembra v Úradnom vestníku Európskej únie uverejní revidované finančné limity (v eurách) a ich zodpovedajúce hodnoty v ostatných národných menách Európskej únie.
            
            
               Vzhľadom na uvedené skutočnosti a v záujme dodržania uvedenej lehoty Komisia využíva na účely prijatia tohto nariadenia postup pre naliehavé prípady.
            
            
               2.KONZULTÁCIE PRED PRIJATÍM AKTU
            
            
               Toto nariadenie a sprievodné oznámenie boli konzultované so Skupinou expertov pre verejné obstarávanie.
            
            
               3.PRÁVNE PRVKY DELEGOVANÉHO AKTU
            
            
               Výpočet finančných limitov podľa smerníc o verejnom obstarávaní je čisto matematickou operáciou, a preto je revízia finančného limitu ako taká len technickým úkonom. V súlade s podmienkami Dohody Svetovej obchodnej organizácie o vládnom obstarávaní („dohoda“) sa musí vykonať každé dva roky. Účelom úprav je korigovať finančné limity o vplyv prípadných fluktuácií výmenných kurzov mien jednotlivých signatárov, ktoré by mali vplyv na rozsah otvorenia ich trhov verejného obstarávania hospodárskej súťaži zo strany spoločností z ostatných signatárskych krajín.
            
            
               Dohoda zahŕňa mechanizmus, na základe ktorého sa ekvivalentná hodnota jej finančných limitov stanovených v SDR každé dva roky prepočíta na meny jej zmluvných strán. Tento mechanizmus má právny účinok na základe článku 17 smernice 2014/25/EÚ. Z dôvodov súdržnosti je vhodné zosúladiť aj finančné limity stanovené v smernici 2014/25/EÚ, na ktoré sa dohoda nevzťahuje.
            
            
               DELEGOVANÉ NARIADENIE KOMISIE (EÚ) …/…
            
            
               z 18. 12. 2017,
            
            
               ktorým sa mení smernica Európskeho parlamentu a Rady 2014/25/EÚ, pokiaľ ide o uplatňovanie finančných limitov v oblasti postupov zadávania zákaziek
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na smernicu Európskeho parlamentu a Rady 2014/25/EÚ z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES
                  1
               , a najmä na jej článok 17 ods. 4 druhý pododsek,
            
            
               keďže:
            
            
               (1)Rada rozhodnutím 2014/115/EÚ
                  2
                schválila protokol, ktorým sa mení Dohoda o vládnom obstarávaní (ďalej len „dohoda“)
                  3
                uzatvorená v rámci Svetovej obchodnej organizácie. Dohoda je viacstranným nástrojom a jej účelom je vzájomné otvorenie trhov verejného obstarávania medzi jej stranami. Uplatňuje sa na každú verejnú zákazku, ktorej hodnota dosiahne alebo presiahne sumy („finančné limity“) v nej stanovené a vyjadrené v zvláštnych právach čerpania.
            
         
         
            
               (2)Jedným z cieľov smernice 2014/25/EÚ je umožniť obstarávateľom, ktorí túto smernicu uplatňujú, aby súčasne dodržiavali aj záväzky stanovené v dohode. V záujme dosiahnutia tohto cieľa by sa finančné limity stanovené v uvedenej smernici pre verejné zákazky, na ktoré sa súčasne vzťahuje aj dohoda, mali zosúladiť, aby sa zabezpečilo, že zodpovedajú ekvivalentom finančných limitov stanovených v dohode, vyjadreným v eurách a zaokrúhleným smerom nadol na celé tisícky.
            
            
               (3)Z dôvodov súdržnosti je vhodné zosúladiť aj finančné limity stanovené v smernici 2014/25/EÚ, na ktoré sa dohoda nevzťahuje.
            
            
               (4)Smernica 2014/25/EÚ by sa preto mala zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Článok 15 smernice 2014/25/EÚ sa mení takto:
            
            
            
               1.v písmene a) sa suma „418 000 EUR“ nahrádza sumou „443 000 EUR“;
            
            
               2.v písmene b) sa suma „5 225 000 EUR“ nahrádza sumou „5 548 000 EUR“.
            
            
            
               Článok 2
            
            
               Toto nariadenie nadobúda účinnosť 1. januára 2018.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 18. 12. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. EÚ L 94, 28.3.2014, s. 243.
               
               
                  
                     (2)
                  
                        Rozhodnutie Rady 2014/115/EÚ z 2. decembra 2013 o uzavretí Protokolu, ktorým sa mení Dohoda o vládnom obstarávaní (Ú. v. EÚ L 68, 7.3.2014, s. 1).
               
               
                  
                     (3)
                  
                        Ú. v. EÚ L 68, 7.3.2014, s. 4.